# Test: aplikacija eObrazci

Tehnologije

* Backend: .netcore ali Java Spring Boot; REST API
* Frontend: Angular 9+

1. **Osnovni del**

Naredite osnovni del aplikacije eObrazci. Uporabnik se prijavi v aplikacijo z up. imenom in geslom. Administracija uporabnikov ni potrebna, lahko imate v bazi narejenih par uporabnikov s katerimi se potem prijavite v aplikacijo. Ob prijavi se uporabniku prikaže seznam oddanih eObrazcev z osnovnim iskalnikom (lahko samo po npr 2 poljih) ter sortom. Na seznamu ima uporabnik možnost narediti nov obrazec, urediti obstoječega ali pa obrazec izbrisati.

Obrazec naj vsebuje naslednje podatke:

Ime, priimek, naslov (razdrobljen v ulica, hišna št., poštna št, kraj, država), datum rojstva, spol. Poleg tega naj vsebuje še poljubno število opravljenih izpitov. Vsaka izpit ima naziv, datum opravljenega izpita, ocena (npr od 1 do 10).

Opomba: da test ne bo predolg, lahko kakšno stvar tudi poenostavite, vendar je dobrodošlo, da na kratko razložite, kaj ste poenostavili ter kako bi stvar rešili, če bi bila to prava aplikacija. Primer: če prijavo naredite z up. imenom in geslom in pri tem uporabite Basic auth, bi lahko navedli, da je boljša opcija JWT (ali kaj drugega) ter zelo na kratko opisali, kako se to naredi.

Pred shranitvijo podatkov naj se izvede osnovna validacija.

1. **Dodatno: generiranje pdf obrazca**

Na seznam obrazcev dodajte gumb, s katerim se obrazec ustvari v pdf obliki, tako da lahko uporabnik vidi vse podatke, ki jih je vnesel.

1. **Dodatno: izdelava in povezovanje na spletne storitve**

Ob urejanju obrazca je pri naslovu treba vnesti tudi državo. V 1. delu je to lahko prosti tekst, v tej nadgradnji pa bi naredili šifrant (v bazo se lahko še vedno lahko shrani kot prosti tekst).

Ker se pri razvoju pogosto srečujemo z zahtevo, da se je treba povezovati na zunanje vire, bi znotraj te podnaloge naredili zunanji vir za države. Naredite web service, ki preko SOAPa vrača seznam držav. Uporabite standarden šifrant ISO 3166. S tem zunanjim virom naj komunicira backend glavne aplikacije, ne frontend. Zunanji vir ne zahteva nobene avtentikacije.